Na temelju čl. 34. Statuta Općine Kršan (''Službeno glasilo Općine Kršan'' br. 06/09, 5/13) i članka 3. i 4. Pravilnika o stipendiranju ("Službeno glasilo Općine Kršan" br.14/10, 10/11), Općinski načelnik Općine Kršan objavljuje

**N A T J E Č A J**

**za dodjelu stipendija**

**u školskoj – studijskoj 2016. / 2017. godini**

**I.**

 U školskoj – studijskoj 2016. / 2017. godini dodijelit će se učeničke i studentske stipendije u skladu s odlukom Općinskog načelnika Općine Kršan o dodjeli stipendija, u kojoj će biti utvrđen broj stipendija i njihova visina.

Stipendija se odobrava za razdoblje trajanja obrazovnog plana i programa propisanog odgovarajućim aktom obrazovne ustanove korisnika stipendije uz obavezu ispunjenja obveza sukladno sklopljenom ugovoru o stipendiranju i odredbama Pravilnika o stipendiranju.

**II.**

 Prijavu na ovaj natječaj mogu podnijeti učenici 2., 3. i 4. razreda srednjih škola i studenti koji ispunjavaju sljedeće opće uvjete :

1. da su državljani Republike Hrvatske,

2. da kandidat i jedan od njegovih roditelja ili staratelja imaju najmanje posljednjih 24 mjeseca prijavljeno prebivalište na području Općine Kršan,

3. da imaju status redovnog učenika odnosno studenta,

4. da kandidat ne prima stipendiju po drugoj osnovi.

Osim naprijed navedenih uvjeta kandidati:

- polaznici 2., 3. i 4. razreda srednje škole - koji se javljaju na natječaj moraju ispunjavati uvjet da su u prethodnoj godini obrazovanja postigli prosjek ocjena od najmanje 4,50 i više,

- studenti - koji se javljaju na natječaj moraju ispunjavati uvjet da su u prethodnoj godini ostvarili 60 ECTS bodova ili redovan upis s naznačenom nastavnom godinom ili semestrom studija.

Prijavu na natječaj ne mogu podnijeti osobe koje ponavljaju godinu obrazovanja za koju su već stekli pravo na isplatu stipendije.

**III.**

 Podnositelji zahtjeva – studenti i učenici 2., 3. i 4. razreda se popisuju i rangiraju, te dobivaju stipendije ukoliko uz prijavu na natječaj dostave dokumentaciju iz točke II.

**IV.**

 Uz prijavu na natječaj (zamolbu), **kandidati (učenici i studenti)** podnose dokumentaciju koja služi kao dokaz o ispunjavanju uvjeta za prijavu:

**1.** **presliku domovnice**,

**2.** **uvjerenje - potvrdu o prebivalištu za sebe i jednog roditelja ili staratelja,** u originalu, iz kojeg je vidljivo da oboje imaju prijavljeno prebivalište na području Općine Kršan posljednjih 24 mjeseca, u originalu (izdaje ga MUP RH),

**3.** **pismenu izjavu da ne prima stipendiju po drugoj osnovi**,

**4. uvjerenje o redovitom upisu u školu ili na studij,** u originalu**,**  (izdaje ga nadležna škola ili fakultet)**,** iz kojeg mora biti vidljivo:

- godina (semestar) upisa i status redovnog studenta/učenika, (uvjerenje da su u prethodnoj godini ostvarili 60 ECTS bodova ili uvjerenje o redovnom upisu s naznačenom nastavnom godinom ili semestrom studija – za studente).

**5.** **Učenici 2., 3. i 4. razreda srednjih škola** uz naprijed navedenu dokumentaciju,  **dodatno prilažu i uvjerenje ili presliku prijepisa ocjena** **izdanu i potvrđenu od strane škole** – (kao dokaz da su u prethodnoj godini obrazovanja postigli prosjek ocjena od najmanje 4,50 i više).

Podnositelji zahtjeva za dodjelu stipendija koji se školuju izvan RH dužni su isti, uključujući priložene potvrde, prevesti na hrvatski jezik, sve od strane ovlaštene osobe.

**V.**

 Prijave na natječaj dostavljaju se na propisanom obrascu u roku 10 dana od njegove objave na oglasnoj ploči Općine Kršan odnosno na WEB stranici Općine Kršan, neposredno ili putem pošte preporučeno na adresu: Općina Kršan, Blaškovići 12, 52232 Kršan, sa naznakom ''prijava na natječaj za stipendije''.

**Objavljeno na oglasnoj ploči Općine Kršan dana 11. listopada 2016. godine**

**Posljednji dan prijave na natječaj 21. listopada 2016. godine.**

**OPĆINSKI NAČELNIK OPĆINE KRŠAN**

KLASA: 604-02/16-01/1

URBROJ: 2144/04-01-16-2

Kršan, 11. listopada 2016.